CELEX: 32016R1120
Language: hr
Date: 2016-07-11 00:00:00
Title: Uredba Komisije (EU) 2016/1120 оd 11. srpnja 2016. o izmjeni Priloga IV. Uredbi (EZ) br. 1223/2009 Europskog parlamenta i Vijeća o kozmetičkim proizvodima (Tekst značajan za EGP)

12.7.2016   
            
            
               HR
            
            
               Službeni list Europske unije
            
            
               L 187/1
            
         UREDBA KOMISIJE (EU) 2016/1120
   оd 11. srpnja 2016.
   o izmjeni Priloga IV. Uredbi (EZ) br. 1223/2009 Europskog parlamenta i Vijeća o kozmetičkim proizvodima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 2.,
   budući da:
   
               (1)
            
            
               Biljni ugljen (čađa) se odobrava kao bojilo u kozmetičkim proizvodima pod referentnim brojem 126 Priloga IV. Uredbi (EZ) br. 1223/2009. Znanstveni odbor za sigurnost potrošača („SCCS”) proveo je procjenu rizika čađe (nano) i 12. prosinca 2013. (2) donio mišljenje u kojem je zaključio da korištenje čađom u nanoobliku (s veličinom primarne čestice od 20 nm ili većom) u koncentraciji do 10 % masenog udjela kao bojila u kozmetičkim proizvodima ne predstavlja nikakav rizik od štetnih učinaka na ljude nakon primjene na zdravoj, neoštećenoj koži.
            
         
               (2)
            
            
               Nadalje, SCCS je u svom dodatnom mišljenju od 23. rujna 2014., u vezi s pojašnjenjem značenja pojma „primjena/proizvodi u spreju odnosno raspršivaču”, za nano oblike čađe CI 77266, titanij dioksid i cinkov oksid (3), naveo da se mišljenje ne odnosi na primjene koje bi uslijed udisanja nanočestica čađe mogle dovesti do izloženosti pluća potrošača.
            
         
               (3)
            
            
               Zaključci SCCS-a primjenjuju se na čađu (nano) s utvrđenim profilom čistoće i nečistoće. Nadalje, kriteriji čistoće utvrđeni za ne-nano čađu nisu ažurirani i trebaju se ukinuti jer je Direktiva Komisije 95/45/EZ (4) stavljena izvan snage Direktivom Komisije 2008/128/EZ (5). Navedeni kriteriji trebaju se zamijeniti kriterijima koji se primjenjuju na čađu (nano).
            
         
               (4)
            
            
               Na temelju navedenog mišljenja SCCS-a Komisija smatra da čađu (nano) (prema specifikacijama SCCS-a) treba odobriti za uporabu kao bojilo u kozmetičkim proizvodima pri najvećoj koncentraciji od 10 % masenog udjela, osim u primjenama koje udisanjem mogu dovesti do izloženosti pluća krajnjih korisnika.
            
         
               (5)
            
            
               Komisija smatra da se Prilog IV. Uredbi (EZ) br. 1223/2009 treba izmijeniti kako bi se prilagodio tehničkom i znanstvenom napretku.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za kozmetičke proizvode,
            
         DONIJELA JE OVU UREDBU:
   Članak 1.
   Prilog IV. Uredbi (EZ) br. 1223/2009 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. srpnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 342, 22.12.2009., str. 59.
   
   
      (2)  SCCS/1515/13 Revizija od 15. prosinca 2015., http://ec.europa.eu/health/scientific_committees/consumer_safety/docs/sccs_o_144.pd.
   
      (3)  SCCS/1539/14 Revizija od 25. lipnja 2015., http://ec.europa.eu/health/scientific_committees/consumer_safety/docs/sccs_o_163.pdf.
   
      (4)  Direktiva Komisije 95/45/EZ od 26. srpnja 1995. o utvrđivanju posebnih kriterija čistoće koji se odnose na bojila za uporabu u hrani (SL L 226, 22.9.1995., str. 1.).
   
      (5)  Direktiva Komisije 2008/128/EZ od 22. prosinca 2008. o utvrđivanju posebnih kriterija čistoće koji se odnose na bojila za uporabu u hrani (SL L 6, 10.1.2009., str. 20.).
   
      PRILOG
      Prilog IV. Uredbi (EZ) br. 1223/2009 mijenja se kako slijedi:
      
         
                     Referentni broj
                  
                  
                     Identifikacija tvari
                  
                  
                     Uvjeti
                  
                  
                     Tekst uvjeta primjene i upozorenja
                  
               
                     Kemijski naziv
                  
                  
                     Broj iz nazivlja CI (Colour Index)/Naziv iz glosara uobičajenih sastojaka)
                  
                  
                     CAS broj
                  
                  
                     EZ broj
                  
                  
                     Boja
                  
                  
                     Vrsta proizvoda, dijelovi tijela
                  
                  
                     Najveća koncentracija u gotovom pripravku
                  
                  
                     Ostalo
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
                  
                     j
                  
               
                     „126
                  
                  
                     Čađa
                  
                  
                     77266
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     crna
                  
                  
                      
                  
                  
                      
                  
                  
                     čistoća > 97 %, sa sljedećim profilom nečistoće: sadržaj pepela ≤ 0,15 %, ukupni sumpor ≤ 0,65 %, ukupni PAH ≤ 500 ppb i benzo(a)piren ≤ 5 ppb, dibenz(a,h)antracen ≤ 5 ppb, ukupni As ≤ 3 ppm, ukupni Pb ≤ 10 ppm, ukupni Hg ≤ 1 ppm
                  
                  
                      
                  
               
                     126.a
                  
                  
                     Čađa
                  
                  
                     77266 (nano)
                     Carbon Black (nano)
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     crna
                  
                  
                      
                  
                  
                     10 %
                  
                  
                     Ne koristiti u primjenama koje udisanjem mogu dovesti do izloženosti pluća krajnjih korisnika.
                     Dopušteni su samo nanomaterijali koji imaju sljedeće karakteristike:
                     
                                 —
                              
                              
                                 čistoća > 97 %, sa sljedećim profilom nečistoće: sadržaj pepela ≤ 0,15 %, ukupni sumpor ≤ 0,65 %, ukupni PAH ≤ 500 ppb i benzo(a)piren ≤ 5 ppb, dibenz(a,h)antracen ≤ 5 ppb, ukupni As ≤ 3 ppm, ukupni Pb ≤ 10 ppm i ukupni Hg ≤ 1 ppm
                              
                           
                                 —
                              
                              
                                 veličina primarne čestice ≥ 20 nm.”